ΠΑΝΑΜΑΣ - ΚΟΛΟΜΒΙΑ

14 Ημέρες – 12 Νύχτες
Πάναμα Σίτυ - Μεντεγίν  - Καρταχένα - Μπογκοτά

Από την πιο κοσμοπολίτικη μητρόπολη της Κ. Αμερικής , το Πάναμα Σίτυ, με συνεχώς αναπτυσσόμενη επιχειρησιακή δραστηριότητα , τεράστια εμπορικά κέντρα – ιδανικά για φθηνές αγορές – εντυπωσιακά μοντέρνα κτήρια αξιοθαύμαστης αρχιτεκτονικής και την παλιά πόλη όπου κυριαρχεί η νοσταλγία της αποικιοκρατικής εποχής μέσα στους ήχους της λατινοαμερικάνικης σάλσα, στις πολύχρωμες γειτονιές της Μπογκοτά και τη ζωντανή ενέργεια του Μεντεγίν, μέχρι τη μαγευτική αποικιακή ατμόσφαιρα της Καρταχένα. Το συνδυαστικό ταξίδι Παναμάς - Κολομβία ξεδιπλώνει μπροστά σας έναν κόσμο γεμάτο χρώματα, μουσική, ιστορία και αυθεντικές εμπειρίες. Ένα ταξίδι που συνδυάζει τον παλμό των σύγχρονων πόλεων με την ομορφιά της Καραϊβικής, προσκαλώντας σας να ανακαλύψετε μια από τις πιο συναρπαστικές και ανεξερεύνητες γωνιές της Λατινικής Αμερικής.
1η Ημέρα: Αναχώρηση από Αθήνα – Άφιξη Πάναμα Σίτυ
Συγκέντρωση στο διεθνή αερολιμένα Αθηνών Ελ. Βενιζέλος και αναχώρηση με προορισμό την πόλη του Παναμά μέσω ενδιάμεσου σταθμού. Μετά την παραλαβή των αποσκευών σας, θα σας συναντήσει ο τοπικός μας αντιπρόσωπος και θα σας μεταφέρει στο ξενοδοχείο σας. Τακτοποίηση στα δωμάτια και ελεύθερο υπόλοιπο της ημέρας για μια πρώτη γνωριμία με την πόλη. Μια βόλτα στα γραφικά σοκάκια του Casco Viejo, με τα πολύχρωμα κτίρια και τη ζωντανή ατμόσφαιρα, είναι ο ιδανικός τρόπος να μπει κανείς στο κλίμα του ταξιδιού. Καθώς πέφτει ο ήλιος, η θέα στον ορίζοντα της πόλης και στον Ειρηνικό Ωκεανό προσφέρει την τέλεια πρώτη εικόνα αυτού του μοναδικού προορισμού.
2η Ημέρα: Πάναμα Σίτυ – Ξενάγηση Πόλης & Μιραφλόρες - Amador – Shopping
Πρωινό στο ξενοδοχείο και σήμερα έχουμε μια μεγάλη ημέρα μιας και θα επισκεφτούμε ένα από τα πιο αξιοθαύμαστα, μηχανικά επιτεύγματα του 20ου αιώνα, το κανάλι του Παναμά.

Θα ξεναγηθούμε στην περιοχή Miraflores Locks όπου θα παρατηρήσουμε το κανάλι και τα διερχόμενα πλοία. Στην συνέχεια θα περιηγηθούμε στο Miami της Κ. Αμερικής όπως αποκαλείται η πρωτεύουσα της πόλης του Παναμά. Θα διασχίσουμε πρώτα το σύγχρονο μοντέρνο κέντρο, τις περιοχές El Cangrejo , Obbario και Marbella , όπου δεσπόζουν πανύψηλοι ουρανοξύστες και πολύμορφα κτηριακά συγκροτήματα με διάσπαρτα πάρκα, εντυπωσιακές γέφυρες και δρόμοι που θα μας οδηγήσουν στην Cinta Costera και Av. Balboa, τις ‘’πράσινες’’ παραλιακές λεωφόρους που επεκτάθηκαν τα τελευταία χρόνια μέσα στον Ειρηνικό Ωκεανό! 

Στην είσοδο της παλιάς πόλης η Casco Viejo, θα σταματήσουμε για να συνεχίσουμε με τα πόδια στα στενά σοκάκια ως την παλιά Καθεδρική και Γαλλική πλατεία. Θα επισκεφτούμε το παζάρι τέχνης και χειροτεχνίας και ακολουθώντας τον δρόμο που χαράχθηκε μέσα στην θάλασσα (η θέα κόβει την ανάσα) θα καταλήξουμε στα τρία (3) νησάκια του κοσμοπολίτικου Amador που ενώθηκαν και φιλοξενούν την ομώνυμη μαρίνα με τα πολυτελή σκάφη και γιοτ. Στο δρόμο της επιστροφής για το ξενοδοχείο μας προαιρετικά μπορείτε να επισκεφτείτε το μεγαλύτερο εμπορικό κέντρο του Παναμά Albrook.
3η Ημέρα: Εκδρομή στους Εμπερά
Πρωϊνό στο ξενοδοχείο και ετοιμαστείτε ψυχολογικά για μια συναρπαστική μέρα. Θα κινηθούμε με το λεωφορείο μέσα από το πάρκο προσπερνώντας γραφικά χωριά, ώσπου ο δρόμος να μας οδηγήσει στις όχθες ενός ποταμού. Βαμμένοι ιθαγενείς μας περιμένουν με τις μακριές, φτιαγμένες από τεράστιους κορμούς δέντρων πιρόγες τους, για να μας μεταφέρουν διασχίζοντας τη τροπική λίμνη και κατόπιν το  ποτάμι στον καταυλισμό τους.

Γνωριμία με την Φυλή των Ιθαγενών: μαγικά βότανα, καθημερινές συνήθειες, χειροτεχνήματα, χορός, τραγούδι ένας μοναδικός, πρωτόγονος τρόπος ζωής. Θα συνέλθουμε με ντόπιο μεσημεριανό γεύμα και φρέσκα φρούτα και με μπάνιο στα πεντακάθαρα ρηχά νερά του ποταμού, παρέα με πολύχρωμα πουλιά και πεταλούδες να πετούν γύρω μας. Ο χρόνος θα περάσει γρήγορα. Το απόγευμα επιστροφή στον πολιτισμό και ελεύθερος χρόνος

4η Ημέρα: Πάναμα Σίτυ – Πτήση για Μεντεγίν & Ξενάγηση Πόλης 
Πρωϊνό ξύπνημα και μεταφορά στο αεροδρόμιο για να πάρουμε την πτήση μας για Μεντεγίν. Με την άφιξη θα κάνουμε ξενάγηση! Θα επισκεφτούμε τα βασικά αξιοθέατα της πόλης όπως το πάρκο San Antonio, η πλατεία San Ignacio, η Avenida La Playa, το Parque de Las Esculturas, που φιλοξενεί περισσότερα από 20 γλυπτά, δωρεά του καλλιτέχνη Fernando Botero, το Parque de los Deseos, την Αθλητική Μονάδα Atanasio Girardot, καθώς και το ανακαινισμένο Συνεδριακό Κέντρο La Macarena, πρώην αρένα ταυρομαχίας. Θα έχουμε την ευκαιρία να θαυμάσουμε την πόλη από ψηλά κατά τη διάρκεια της εναέριας ξενάγησής μας με τελεφερίκ. Θα μάθουμε για την δυνατή ιστορία της πόλης καθώς θα περνάμε πάνω από τις φαβέλες – εκπληκτική πανοραμική θέα και μοναδική εμπειρία! Στη συνέχεια θα επισκεφθούμε την μικρή παραδοσιακή πόλη Paisa. Αργότερα θα μεταφερθούμε στην περιοχή Poblado, όπου θα επισκεφθούμε το Parque del Poblado, το Parque Lleras και το Golden Mile, την καρδιά της πόλης, το οικονομικό κέντρο. Μεταφορά στο ξενοδοχείο για τακτοποίηση και ξεκούραση.
Το βραδάκι θα σας παραλάβουμε από το λόμπι για μια βραδινή βόλτα! Τα fondas είναι παραδοσιακά μπαρ στα προάστια του Μεντεγίν, με εξωτική διακόσμηση και χαρακτηριστική κολομβιανή μουσική. Αρχικά λειτουργούσαν ως πανδοχεία/ χάνι για τους αγρότες που ήθελαν να απολαύσουν ένα ποτήρι “Aguardiente”. Σήμερα, είναι αγαπημένα στέκια των ντόπιων, όπου μπορούμε να δοκιμάσουμε παραδοσιακά φαγητά και ποτά, απολαμβάνοντας την τοπική μουσική και την αυθεντική ατμόσφαιρα. ( περιλαμβάνεται η είσοδος και 1 ποτό.)
5η Ημέρα: Μεντεγίν – Comuna 13

Μετά το πρωϊνό μας, φεύγουμε για τη διάσημη Comuna 13 του Μεντεγίν. Εκεί θα απολαύσουμε ένα γκραφίτι τουρ αναδεικνύοντας τα σημεία που έγραψαν ιστορία. Οι τοιχογραφίες αυτές, που δημιουργήθηκαν από διάφορους καλλιτέχνες της περιοχής, αποκαλύπτουν ιστορίες που συγκινούν και εμπνέουν την ελπίδα. Τέλος, καταλήγουμε στις περίφημες Κυλιόμενες Σκάλες της Comuna 13 και επιστρέφουμε στο ξενοδοχείο. Ελεύθερο το υπόλοιπο της ημέρα για χαλάρωση και βόλτες.
6η Ημέρα: Μεντεγίν – Επίσκεψη στο Πενιόλ & Γκουαταπέ
Πρωϊνό και ξεκινάμε τη περιήγησή μας στην επαρχία Peñol. Εκεί θα θαυμάσουμε την ποικιλομορφία της αρχιτεκτονικής της και θα εκτιμήσουμε το αποικιακό στυλ. Αργότερα θα πάμε στην  μαγευτική Piedra del Peñol, έναν μονόλιθο ύψους 220 μέτρων. Η επίσκεψη θα συνεχιστεί στην παραθαλάσσια επαρχία Guatapé το χωριό των λουλουδιών, των ανάγλυφων και των χρωμάτων, διάσημη για τις λεπτομέρειες των πλίνθων, τα σχέδια και τους πίνακες ζωγραφικής σε υψηλής αισθητικής χρώματα με τα οποία είναι στολισμένα τα σπίτια της πόλης. Εδώ θα κάνουμε μια πολύχρωμη απολαυστική βόλτα με παραδοσιακά τρίκυκλα (tuk-tuk) μέσα στα στενά σοκάκια της πόλης. Τέλος, θα επισκεφθούμε το Peñol και τις δεξαμενές Guatapé όπου μπορεί κανείς να απολαύσει την αντίθεση ανάμεσα στα πράσινα βουνά και του αντικατοπτρισμούς του νερού. Εκεί θα απολαύσουμε ένα παραδοσιακό γεύμα σε πλωτό εστιατόριο. Επιστροφή στο ξενοδοχείο.

7η Ημέρα: Μεντεγίν – Καρταχένα & Ηλιοβασίλεμα Boquilla 
Πρωϊνό, παράδοση δωματίων και μεταφορά στο αεροδρόμιο ώστε να πάρουμε την εσωτερική μας πτήση για την παραλιακή Καρταχένα. Με την άφιξη και την υποδοχή, θα μεταφερθούμε στο ξενοδοχείο μας για χαλάρωση και το απογευματάκι θα κατεβούμε στην προβλήτα της Καρταχένα, ώστε να απολαύσουμε το ηλιοβασίλεμα με beach party στην La Boquila, παρέα με ένα δροσερό κοκτέιλ, χορό και τραγούδι σε Αφροκολομβιανούς ρυθμούς! Επιστροφή στο ξενοδοχείο για ξεκούραση.
8η Ημέρα: Καρταχένα – Ξενάγηση Πόλης 
Πρωϊνό στο ξενοδοχείο και ξεκινάμε τη πανοραμική μας ξενάγηση εξερευνώντας τη μαγευτική ιστορία της Cartagena de Indias. 

Θα περάσουμε από τον Κόλπο της Καρταχένα, τη προβλήτα Pegasus και τον πύργο της πόλης μέχρι να φτάσουμε γειτονιά Manga, όπου θα θαυμάσουμε την Μαυριτανική αρχιτεκτονική της. Ύστερα θα επισκεφθούμε το επιβλητικό φρούριο San Felipe de Barajas. Θα βυθιστούμε στη γοητεία του ιστορικού,  περιτειχισμένου κέντρου της πόλης, με στάσεις για ψώνια και θα κάνουμε βόλτα στους δρόμους και τις πλατείες γεμάτες ιστορία, συμπεριλαμβανομένου του Ναού San Pedro Claver και του Προμαχώνα του Santo Domingo
9η Ημέρα: Καρταχένα – Ελεύθερη μέρα 
Προαιρετική εκδρομή στα Νησιά Ροζάριο 

**Οι περιγραφές είναι ενδεικτικές καθώς αλλάζουν ανάλογα με τη διαθεσιμότητα και τη διαδρομή που θα κλειστεί

Πρωινό στο ξενοδοχείο και μεταφορά στην προβλήτα Bodeguita για να πάρουμε ένα ταχύπλοο που θα μας μεταφέρει στα νησιά Rosario (περίπου 45 λεπτά) απολαμβάνοντας μια πανοραμική θέα στον κόλπο της Καρταχένα και τη Bocachica. Παράλληλα, θα θαυμάσουμε ένα πανέμορφο τοπίο με τα οχυρά του San Fernando και του San José. Αφού περιηγηθούμε στο νησί Barú, θα φτάσουμε στο βασικό νησί των νησιών Rosario για  να απολαύσουμε τα κρυστάλλινα νερά του. Χρόνος ελεύθερος για να απολαύσετε τη θάλασσα και τις εγκαταστάσεις. Γεύμα σε τοπικό εστιατόριο. Επιστροφή το απόγευμα στην Καρταχένα
10η Ημέρα: Καρταχένα – πτήση για Μπογκοτά

Μετά από το πρωϊνό μας, θα μεταφερθούμε στο αεροδρόμιο για να πάρουμε την εσωτερική μας πτήση για Μπογκοτά. Άφιξη, μεταφορά στο ξενοδοχείο και ελεύθερο το υπόλοιπο της ημέρας για χαλάρωση και μια πρώτη γνωριμία με την πόλη.

11η Ημέρα: Μπογκοτά - Ξενάγηση Πόλης, Μονσεράτ & Πτήση για Μεντεγίν
Ξεκινάμε την περιήγηση πόλης με το ιστορικό κέντρο της Μπογκοτά γνωστό ως “La Candelaria” με τα πολύχρωμα σπίτια ιδιαίτερης αρχιτεκτονικής και τις ζωντανές πλατείες. Θα επισκεφτούμε το Μουσείο Χρυσού, όπου παρουσιάζονται περίπου 34.000 κομμάτια προϊσπανικού χρυσού και περισσότερα από 25.000  προκολομβιανά αντικείμενα. Στην συνέχεια, θα επισκεφθούμε το Casa de la Moneda και το Donación Botero, όπου εκτίθενται έργα τέχνης από τον καλύτερο του είδους του, Fernando Botero. Ο Fernando Botero είναι ένας διεθνώς αναγνωρισμένος Κολομβιανός καλλιτέχνης διαφορετικών τεχνικών όπως η ζωγραφική, το σχέδιο και η γλυπτική. Συνεχίζουμε με πανοραμική ξενάγηση στην Πλατεία Μπολίβαρ με το άγαλμα του απελευθερωτή, της Λατινικής Αμερικής, τον καθεδρικό ναό Prime, το Casa de Nariño – (το προεδρικό μέγαρο), το Liévano  Palace και το Μέγαρο της Δικαιοσύνης, το οποίο το 1985 ανατινάχθηκε από βαρόνους της κοκαΐνης, καταλήγοντας στο λόφο Μονσεράτ.
12η Ημέρα: Μπογκοτά – Zipaquirá 
Πρωϊνό στο ξενοδοχείο και αναχώρηση για τη πόλη Zipaquirá, περνώντας από τη λεγόμενη «Sabana de Bogotá».  Άφιξη στο Καθεδρικό Ναό Αλατιού Zipaquirá, ένα από τα βασικά τουριστικά αξιοθέατα της χώρας, το οποίο αναφέρεται ως το πρώτο θαύμα της Κολομβίας, καθώς χτίστηκε σε βάθος 180 μέτρων σε ένα αλατωρυχείο. Ύστερα από αυτό το ιδιαίτερο θέαμα, θα κάνουμε μια περιπατητική ξενάγηση στην παλιά πόλη της Zipaquirá και θα έχουμε ελεύθερο χρόνο στην κεντρική πλατεία ώστε να απολαύσουμε το γεύμα μας σε παραδοσιακό εστιατόριο. Τέλος, επιστροφή στο ξενοδοχείο, ελεύθερο απόγευμα και διανυκτέρευση
13-14η Ημέρα: Μπογκοτά – Πτήση επιστροφής - Άφιξη στην Αθήνα

Πρωινό και μεταφορά στο αεροδρόμιο για να πάρουμε την πτήση της επιστροφής, αποχαιρετώντας την πολύχρωμη Κολομβία. Άφιξη στον ενδιάμεσο σταθμό κουβαλώντας μαζί μας εικόνες, εμπειρίες και συναισθήματα που θα μας συνοδεύουν για πολύ καιρό. Από τις πολύχρωμες γειτονιές, τα ιστορικά κέντρα και τους ζωντανούς ρυθμούς των πόλεων μέχρι τις εξωτικές παραλίες, τα τροπικά τοπία και τη ζεστή φιλοξενία των ανθρώπων, κάθε στιγμή άφησε το δικό της αποτύπωμα. Επιστρέφουμε στην Ελλάδα γεμάτοι όμορφες αναμνήσεις, νέες γνώσεις και την αίσθηση ότι γνωρίσαμε δύο χώρες με ξεχωριστή ομορφιά, πλούσια ιστορία και μοναδικό πολιτισμό.
Ενδεικτική τιμή κατά άτομο σε δίκλινο δωμάτιο από 3.785€
Επιβάρυνση μονοκλίνου +685€



ΕΝΔΕΙΚΤΙΚΕΣ ΠΤΗΣΕΙΣ ΑΠΟ ΚΑΙ ΠΡΟΣ ΑΘΗΝΑ
	TK 1848
	Αθήνα – Κων/πολη
	12.10 – 13.45

	TK 903
	Κων/πολη -Πάναμα Σίτυ
	14.45 – 20.25

	TK 801
	Μπογκοτά – Κων/πολη
	16.35 – 17.05 (+1)

	TK 1845
	Κων/πολη - Αθήνα
	18.55 – 20.30


Οι παραπάνω ώρες είναι τοπικές και τα τελικά ωράρια ενδέχεται να αλλάξουν.



Το πακέτο περιλαμβάνει τα εξής ξενοδοχεία:
	PANAMA CITY
	LAS AMERICAS GOLDEN TOWER 5*

	MEDELLIN
	HOTEL DIEZ 4*

	CARTAGENA
	FARANDA COLLECTION 4*

	BOGOTA
	BEST WESTERN  93 4*


Η τιμή περιλαμβάνει τα εξής :
· Αεροπορικά εισιτήρια (διεθνείς και  εσωτερικές πτήσεις) 

· Ελληνόφωνος συνοδός του γραφείου μας και έμπειρος τοπικός αγγλόφωνος ξεναγός 

· 3 διανυκτερεύσεις στο Πάναμα Σίτυ

· 3 διανυκτερεύσεις στο Μεντεγίν 

· 3 διανυκτερεύσεις στην Καρταχένα
· 3 διανυκτερεύσεις στην Μπογκοτά

· Ξενάγηση πόλης στο Πάναμα Σίτυ
· Ολοήμερη εκδρομή στους ιθαγενείς Εμπερά
· Εναέρια ξενάγηση με τελεφερίκ & γκραφίτι τουρ στην Comuna 13 στο Μεντεγίν

· Εκδρομή στη Piedra del Peñol, βόλτα με παραδοσιακά τρίκυκλα (tuk-tuk) & γεύμα σε πλωτό εστιατόριο στο Guatapé

· Είσοδος και 1 ποτό σε παραδοσιακό μπαρ Fonda στο Μεντεγίν (Κολομβιανά μπουζούκια) 
· Beach party στη La Boquilla με κοκτέιλ και μουσική στην Καρταχένα

· Είσοδος στο Μουσείο Χρυσού, επισκέψεις Casa de la Moneda, Donación Botero  και ανάβαση στον λόφο Μονσεράτ στη Μπογκοτά

· Ξενάγηση στον Καθεδρικό ναό Αλατιού & στην παλιά πόλη Zipaquirá

· Πρωινό καθημερινά 

· Όλες οι μεταφορές και εκδρομές του προγράμματος
· Ταξιδιωτική ασφάλεια

· Ασφάλεια Αστικής Ευθύνης 
ΔΕΝ ΠΕΡΙΛΑΜΒΑΝΟΝΤΑΙ
· Αχθοφορικά και φιλοδωρήματα, οτιδήποτε αναφέρεται ως προαιρετικό ή προτεινόμενο

· Προσωπικά έξοδα (τηλεφωνικές κλήσεις, υπηρεσίες καθαρισμού ρούχων, ιατρικά έξοδα κλπ.)
· Όλα τα γεύματα που δεν αναγράφονται στο πρόγραμμα
· Προαιρετική εκδρομή στα Νησιά Ροζάριο. (ενδεικτικό κόστος 130$ το άτομο)
Παρατηρήσεις :

Οι τιμές είναι υπολογισμένες  σε οικονομικό ναύλο και το  τελικό κόστος των φόρων αεροδρομίων επιβεβαιώνεται την ημέρα της έκδοσης του . Οι τιμές συντάχθηκαν σύμφωνα με τις ισχύουσες ισοτιμίες νομισμάτων  . Η όποια διαφοροποίηση τους επιβαρύνει τους πελάτες .  Δεν ισχύουν για τις περιόδους των εορτών , φεστιβάλ , αργίες κλπ. Όλες οι εκδρομές είναι shared μαζί με άλλους ταξιδιώτες και γίνονται στην αγγλική γλώσσα .  
Τρόποι Πληρωμής:
· Με μετρητά στο γραφείο μας

· Με πιστωτική η χρεωστική κάρτα στο γραφείο μας
· Με τραπεζική κατάθεση σε έναν από τους παρακάτω λογαριασμούς

	ΤΡΑΠΕΖΑ
	ΙΒΑΝ

	ALPHA BANK
	GR6401401200120002320006081

	EUROBANK

ΔΙΚΑΙΟΥΧΟΣ: ΜΑΚΑΚΑΣ ΣΤΕΦΑΝΟΣ
Ταξιδιωτικά Έγγραφα
• Για την είσοδό σας στη χώρα θα χρειαστείτε διαβατήριο με ισχύ τουλάχιστον έξι μηνών 

•  Όταν ταξιδεύετε, καλό είναι να έχετε μαζί φωτοτυπίες από σημαντικά έγγραφα, που θα χρειαστείτε σε περίπτωση ανάγκης, όπως: φωτοτυπία του διαβατηρίου σας (σελίδα με τα στοιχεία σας), αριθμό της πιστωτικής σας κάρτας, τηλέφωνα ανάγκης, ακύρωσης πιστωτικής κάρτας, ιατρικής βοήθειας. Εννοείται, ότι τα αντίγραφα θα τα έχετε σε άλλη θέση από τα πρωτότυπα.

•  Επίσης, είναι πολύ χρήσιμο να έχετε στην τσέπη σας ένα σημείωμα με τον αριθμό διαβατηρίου, τις ημερομηνίες έκδοσης και λήξης. Σε πολλές χώρες τα στοιχεία αυτά πρέπει να τα συμπληρώνετε πολλές φορές σε τελωνεία, ξενοδοχεία κλπ. Για να μη βγάζετε το διαβατήριό σας από τις εσωτερικές τσέπες με κίνδυνο να παραπέσει, καλό είναι να τα έχετε σημειώσει σε κάποιο χαρτάκι και να το έχετε πάντα πρόχειρο.

Κρατήσεις & Πληρωμές
Για την οριστική προκράτηση, απαιτείται προκαταβολή 30% της τελικής τιμής, μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης. Η εξόφληση του πακέτου θα πρέπει να γίνει 30 ημέρες πριν την αναχώρηση.
Σημειώσεις
- Η ροή του προγράμματος μπορεί να αλλάξει αν αυτό κριθεί αναγκαίο, για την καλύτερη διεκπεραίωσή του χωρίς να παραλειφθεί τίποτε. 

- Παραλαβή δωματίων: 15.00 & Παράδοση δωματίων: 12.00

- Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking) 

